COMUNA SÎNTANDREI

Nr.7952 din 16.07.2018 

INFORMARE privind intenţia de elaborare 

Plan Urbanistic Zonal ”Înființare Fermă de reproducție găini pentru SC Grupul de Producători carne de pasăre Nutrientul SRL - Fermă incubație localitatea Palota 
Proiectant: S.C. Contemporan Proiect S.R.L. – arh.Oprea Ionuț-Răzvan
Primăria Sîntandrei anunţă intenţia de elaborare a unui Plan urbanistic zonal  ”Înființare Fermă de reproducție găini pentru SC Grupul de Producători carne de pasăre Nutrientul SRL - Fermă incubație localitatea Palota,comuna Sîntandrei” la inițiativa:SC Grupul de Producători carne de pasăre Nutrientul SRL.

Zona studiată este situată în extravilan, în nordul satului Palota, la estul localității Sîntandrei,  la nord de drumul județean DJ 797, din care are acces și se întinde spre râul Crișul Repede.  Această zonă este alcătuită din două terenuri identificate cu nr.cad. 6907 cu suprafața de 30000 mp și nr.cad.7766 cu suprafața de 9500 mp, suprafața totală fiind de 39 500 mp. Terenurile sunt proprietatea domnului Pazuric Iosif și ale soției și s-a acordat drept de superficie pentru 20 de ani Grupului de producători de carne de pasăre Nutrientul SRL. Accesul la aceste terenuri se face din drumul județean DJ 797, pe un drum de exploatare situat în partea de est a parcelelor, identificat cu nr. cad.10458.
Imobilele luate în considerare se află în zona de terenuri agricole, dar în apropierea zonei de industrie și servicii a localității Sîntandrei, cu interdicție de construire până la elaborare de PUZ. Terenurile sunt traversate în partea nordică de LEA de 20KV, iar rețelele de utilități (energie electrică, gaz, apă-canal)  se găsesc în imediata apropiere, pe drumul județean DJ 797.
Beneficiarul superficiei, Grupul de producători de carne de pasăre Nutrientul SRL, intenționează realizarea unei ferme de incubație în care, puii de găină eclozați vor fi sortați, vaccinați și  puși în lădițe/cutii pentru a fi transportați la fermele de creștere din alte localități ale județului. 
Conform prevederilor Legii nr.50/1991 privind autorizarea execuției lucrărilor de construcții, cu normele de aplicare și a Legii nr.18/199 a fondului funciar, republicată, cu modificările și completările ulterioare, pentru construcția de hale agricole este necesară extinderea intravilanului localității și schimbarea funcțiunii actuale, de arabil în extravilan, în zonă de agro-industrie pe bază de plan urbanistic zonal – PUZ – aprobate potrivit legii. 
Etapele preconizate pentru consultarea publicului până la aprobarea P.U.Z. sunt:


1. - informare cu privire la intenţia de elaborare P.U.Z.


2. - consultarea documentaţiei de urbanism, propuneri preliminare


3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 

Publicul este invitat să transmită observaţii şi propuneri  privind intenţia de elaborare Plan urbanistic zonal Extindere intravilan și reglementări urbanistice în vederea stabilirii funcțiunilor industriale și agricole în comuna Sîntandrei, sat Palota”, în perioada 16.07 – 25.07.2018.

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.
                                  Primar
                      Consilier Urbanism   

